wannaphong/clean_thaiwikipedia huggingface dataset:
# พระเจ้ายันที่ 3 ซอบีแยสกีแห่งโปแลนด์
พระเจ้ายันที่ 3 ซอบีแยสกีแห่งโปแลนด์  (17 สิงหาคม ค.ศ. 1629 – 17 มิถุนายน ค.ศ. 1696) เป็นพระมหากษัตริย์ผู้มีความสำคัญของเครือจักรภพโปแลนด์-ลิทัวเนียแห่งราชวงศ์โซบีสกี ผู้ครองราชย์ระหว่าง ค.ศ. 1674 จนเสด็จสวรรคตเมื่อวันที่ 17 มิถุนายน ค.ศ. 1696 พระเจ้ายันทรงเป็นพระมหากษัตริย์แห่งโปแลนด์และแกรนด์ดยุกแห่งลิทัวเนีย การครองราชสมบัติเป็นเวลายี่สิบสองปีของพระองค์เป็นรัชสมัยที่บ้านเมืองมีความมั่นคงที่เป็นที่ต้องการหลังจากสภาวะอันปั่นป่วนของความวุ่นวายที่เกิดขึ้นก่อนหน้านั้นที่เกิดขึ้นในสมัยของความระส่ำระสายของเครือจักรภพ (Deluge) และการลุกฮือคเมลนิทสกี (Khmelnytsky Uprising) พระเจ้าจอห์นเป็นพระมหากษัตริย์ผู้เป็นที่นิยมของประชาชน และทรงเป็นนักการทหารผู้มีความสามารถ โดยเฉพาะในการต่อสู้อย่างกล้าหาญและเมื่อทรงได้รับชัยชนะต่อออตโตมันเติร์กในยุทธการเวียนนาในปี ค.ศ. 1683 ชัยชนะครั้งนี้ทำให้ทรงได้รับสมญานามจากพวกเติร์กว่าเป็น “สิงห์แห่งลิทัวเนีย”
# ซูซาน คาลวิน
ซูซาน คาลวิน เป็นตัวละครในนิยาย ของ ไอแซค  อาซิมอฟ นักหุ่นยนต์ศาสตร์รุ่นบุกเบิกในโลกสมัยโบราณ
เธอเป็นผู้บุกเบิกเทคโนโลยีหุ่นยนต์จนมีความก้าวหน้า อีกทั้งยังเป็นผู้ให้แนวคิดเกี่ยวกับหุ่นยนต์และกฎ 3 ข้อของหุ่นยนต์
การอยู่ร่วมกันของมนุษย์และหุ่นยนต์และอื่นๆ อีกมากมาย (ปรากฏตัวใน เรื่องข้าคือหุ่นยนต์)
# มัคซีมีลีอานที่ 2 เอมานูเอ็ล ผู้คัดเลือกแห่งบาวาเรีย
มัคซีมีลีอานที่ 2 เอมานูเอ็ล ผู้คัดเลือกแห่งบาวาเรีย (Spencer, Charles. Blenheim: Battle for Europe. Phoenix (2005). ISBN 0-304-36704-4) (11 กรกฎาคม ค.ศ. 1662 - 26 กุมภาพันธ์ ค.ศ. 1726) มัคซีมีลีอานเป็นประมุขของดัชชีแห่งบาวาเรียแห่งตระกูลวิทเทลส์บัค และเป็นผู้คัดเลือกแห่งจักรวรรดิโรมันอันศักดิ์สิทธิ์ นอกจากนั้นแล้ว มัคซีมีลีอานก็ยังเป็นข้าหลวงคนสุดท้ายของเนเธอร์แลนด์ของสเปน และดยุกแห่งลักเซ็มเบิร์ก มัคซีมีลีอาน เอมานูเอ็ลเป็นนักการทหารผู้มีความสามารถ แต่ความทะเยอทะยานของมัคซีมีลีอาน เอมานูเอ็ลนำไปสู่ความขัดแย้ง ในที่สุดก็กลายเป็นสิ่งที่จำกัดความสำเร็จที่มุ่งหมายเอาไว้

มัคซีมีลีอานผู้เกิดเมื่อวันที่ 11 กรกฎาคม ค.ศ. 1662 ที่มิวนิกเป็นบุตรของเฟอร์ดินานด์ มาเรีย ผู้คัดเลือกแห่งบาวาเรีย และเจ้าหญิงเฮนเรียตตา อเดลเลดแห่งซาวอย
# ภาษายิวซิราซี
ภาษายิวซิราซี (Judeo-Shirazi) เป็นสำเนียงของภาษาเปอร์เซียซึ่งพูดโดยชาวเปอร์เซียเชื้อสายยิว ที่อาศัยอยู่ในชีราชและบริเวณใกล้เคียงทางตะวันออกของอิหร่าน  มีความแตกต่างของสำเนียงในบริเวณต่างๆกัน สามารถเข้าใจกันได้กับผู้พูดภาษาเปอร์เซียในอิหร่าน 
แหล่งข้อมูลอื่น
Ancient Judeo-Persian Language Kept Alive 

ยิวซิราซี
ยิวซิราซี
# จิมมี โนเอล
จิมมี โนเอล (Jimmy Noel)  นักมวยสากลชาวฟิลิปปินส์  สถิติการชก 22 ครั้ง ชนะ 12 (น็อค  2) เสมอ 1 แพ้ 9 

 เกียรติประวัติ 
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นจูเนียร์ไลท์เวทเมื่อ 12 พฤษภาคม 2512 แพ้คะแนน สเลมาลย์ อิทธิอนุชิต ที่ ฟิลิปปินส์
# กัปตันอีโอ
กัปตันอีโอ  เป็นภาพยนตร์สามมิติไซไฟ-แฟนตาซี ความยาว 17 นาที สำหรับฉายในสวนสนุกของดิสนีย์ในช่วงทศวรรษ 1980-1990 นำแสดงโดยไมเคิล แจ็กสัน กำกับโดยฟรานซิส ฟอร์ด คอปโปลา โดยมีจอร์จ ลูคัสเป็นผู้อำนวยการสร้างบริหารและเป็นผู้ชักชวนให้คอปโปลาเป็นผู้กำกับ

ภาพยนตร์กล่าวถึงนักบินอวกาศชื่อ กัปตันอีโอ (EO มาจากภาษากรีก แปลว่า "รุ่งสาง" รับบทโดย ไมเคิล แจ็กสัน) พร้อมกับผู้ช่วยชื่อ ฮูตเตอร์ (เป็นมนุษย์ต่างดาว มีรูปร่างคล้ายกับช้างสองขา รับบทโดยโทนี ค็อกซ์) ปฏิบัติภารกิจขับยานอวกาศไปผจญภัยต่าง ๆ นานา และต้องต่อสู้เพื่อปลดปล่อยราชินีต่างดาวผู้ชั่วร้าย (รับบทโดย แองเจลิกา ฮุสตัน) ในภาพยนตร์มีการใช้เทคนิคพิเศษในโรง ทั้งควัน เลเซอร์ จนบางครั้งถือว่าภาพยนตร์เรื่องนี้เป็น "ภาพยนตร์สี่มิติ" เรื่องแรก

ดนตรีประกอบภาพยนตร์ แต่งโดยเจมส์ ฮอร์เนอร์ มีเพลงที่ไมเคิล แจ็กสันร้องและเต้น 2 เพลง คือเพลง "We Are Here to Change the World" และ "Another Part of Me"

ภาพยนตร์มีฉายจำกัดเพียง 4 โรง คือที่ เอปคอตเซ็นเตอร์ วอลต์ดิสนีย์เวิลด์รีสอร์ต ออร์แลนโด ฟลอริดา (ปี 1986-1994), ดิสนีย์แลนด์ แอนาไฮม์ แคลิฟอร์เนีย (ปี 1986-1997), โตเกียวดิสนีย์แลนด์ ญี่ปุ่น (ปี 1987-1996) และ ดิสนีย์แลนด์พาร์ก (ปารีส) ฝรั่งเศส (ปี 1992-1998) ใช้ทุนสร้างประมาณ 30 ล้านดอลลาร์สหรัฐ  เฉลี่ยนาทีละ 1.76 ล้านดอลลาร์สหรัฐ นับเป็นภาพยนตร์ที่มีต้นทุนการสร้างสูงที่สุดในประวัติศาสตร์ 

หลังการเสียชีวิตของไมเคิล แจ็กสัน ภาพยนตร์กัปตันอีโอ ได้รับความนิยมเผยแพร่กันทางอินเทอร์เน็ต จนมีเสียงเรียกร้องให้ดิสนีย์นำกลับมาแสดงอีกครั้ง โดยเข้าฉายที่ทูมอโรว์แลนด์ แอนาไฮม์ แคลิฟอร์เนีย ในเดือนกุมภาพันธ์ พ.ศ. 2553 ใช้ชื่อว่า "Captain EO-Tribute"
# แฟลซ กัลเลโก้
แฟลช กัลเลโก  (Flash Gallego) หรือ เปอร์เฆนตีโน กัลเลโก นักมวยสากลชาวฟิลิปปินส์ สถิติการชก 44 ครั้ง ชนะ 25 (น็อค 10) เสมอ 1 แพ้ 18 
 ประวัติ 

กัลเลโกขึ้นชกมวยสากลครั้งแรกเมื่อ 20 พฤศจิกายน พ.ศ. 2508 ชนะคะแนน อเล็กซ์ อะลาร์เด ที่ ฟิลิปปินส์ จากนั้น ขึ้นชกชนะเป็นส่วนใหญ่ และไปชกชนะที่ญี่ปุ่นถึง 3 ครั้งใน พ.ศ. 2512  จากนั้น ได้ชิงแชมป์ OPBF รุ่นซูเปอร์เฟเธอร์เวทในไทยเมื่อ 3 ตุลาคม พ.ศ. 2512 แพ้น็อค สเลมาลย์ อิทธิอนุชิต ยก 10 ไม่ได้แชมป์ กัลเลโกมาประสบความสำเร็จ ได้ครองแชมป์ฟิลิปปินส์รุ่นซูเปอร์เฟเธอร์เวท เมื่อ 28 พฤษภาคม พ.ศ. 2514 ชนะน็อค ลิโต มาเนซ ยก 11 จากนั้น กัลเลโกได้ไปชิงแชมป์ OPBF ที่ว่างในรุ่นซูเปอร์เฟเธอร์เวท เมื่อ 23 มีนาคม พ.ศ. 2515 แพ้คะแนน ซูซูมุ โอกาเบะ ไม่ได้แชมป์ กัลเลโกยังคงชกมวยต่อมาจนถึง พ.ศ. 2519 โดยไม่ได้ชิงแชมป์ใดๆอีก และเคยไปชกกับโรเบอร์โต ดูรันที่ปานามาเมื่อ พ.ศ. 2517 แต่เป็นฝ่ายแพ้น็อคในยกที่ 7 กัลเลโกขึ้นชกครั้งสุดท้ายเมื่อ 20 กุมภาพันธ์ พ.ศ. 2519 ชนะคะแนน เฟล เปดรานซา จากนั้นก็แขวนนวมไป

 เกียรติประวัติ 
 แชมป์ฟิลิปปินส์รุ่นซูเปอร์เฟเธอร์เวท (2513)
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นจูเนียร์ไลท์เวทเมื่อ 3 ตุลาคม 2512  แพ้น็อด สเลมาลย์ อิทธิอนุชิต ยก 10 ที่ กทม.
 ชิงแชมป์ OPBF รุ่นจูเนียร์ไลท์เวทเมื่อ 23 มีนาคม 2515 แพ้คะแนน ซูซูมุ โอกาเบ ที่ ญี่ปุ่น
# วังมะนาว
วังมะนาว อาจหมายถึง
 ตำบลวังมะนาว อำเภอปากท่อ จังหวัดราชบุรี
 ทางแยกต่างระดับวังมะนาว ทางต่างระดับบริเวณถนนพระรามที่ 2 ตัดกับถนนเพชรเกษม
 วัดวังมะนาว วัดในตำบลวังมะนาว
 บึงวังมะนาว
# คิม ฮุนชิ
คิม ฮยุนชิ (Hyun Chi Kim)  นักมวยสากลชาวเกาหลีใต้ เกิดเมื่อ 27 ธันวาคม พ.ศ. 2488 สถิติการชก 26 ครั้ง ชนะ 23 (9) แพ้ 3

 เกียรติประวัติ 

 แชมป์ OPBF รุ่นจูเนียร์ไลท์เวท
 ชิง 3 กันยายน 2515 ชนะคะแนน ซูมิโอ โนบาตะ ที่ เกาหลีใต้
 ป้องกันแชมป์ครั้งที่ 1, 23 ธันวาคม 2515 ชนะน็อค สเลมาลย์ อิทธิอนุชิต ยก 2 ที่ เกาหลีใต้
 ป้องกันแชมป์ครั้งที่ 2, 13 พฤษภาคม 2516 ชนะคะแนน อพอลโล โยชิโอ ที่ เกาหลีใต้
 ป้องกันแชมป์ครั้งที่ 3, 25 พฤศจิกายน 2516 ชนะคะแนน ลิตเติล กัลเลโก ที่ เกาหลีใต้
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นจูเนียร์ไลท์เวท WBA เมื่อ 13 มีนาคม 2518 แพ้คะแนน เบน วิลลาฟลอร์ ที่ ฟิลิปปินส์
# บ้านฉัน..ตลกไว้ก่อน (พ่อสอนไว้)
บ้านฉัน..ตลกไว้ก่อน (พ่อสอนไว้) (เดิมชื่อ บ้านฉัน..ตะหลึ่งตึ่งโป๊ะ) เป็นภาพยนตร์ไทยแนวตลก น่ารัก อบอุ่น เกี่ยวกับครอบครัว เข้าฉายเมื่อวันที่ 11 มีนาคม พ.ศ. 2553 กำกับภาพยนตร์โดย วิทยา ทองอยู่ยง และ เมษ ธราธร นักแสดงโดย ชวินโรจน์ ลิขิตเจริญสกุล, พอลล่า เทเลอร์, จตุรงค์ มกจ๊ก,  ณิชาพัชร์ จารุรัตนวารี ภาพยนตร์ทำรายได้ 42 ล้านบาท

 นักแสดง 
 พอลล่า เทเลอร์ รับบท หมอน้ำแข็ง
 ชวินโรจน์ ลิขิตเจริญสกุล รับบท ต๊อก
 กณิศ วิเชียรวนิชกุล รับบท หอย
 พีรวัส โรจน์ทนง รับบท แมททิว 
 จตุรงค์ มกจ๊ก รับบท เพลิน 
 อรอนงค์ ปัญญาวงศ์ รับบท ชื่น
 ขวัญจิต ศรีประจันต์ รับบท คุณย่า
 ณิชาพัชร์ จารุรัตนวารี รับบท ม่อน
 ตี๋ ดอกสะเดา รับบท ฉ่ำ
 ติ๊ก แก๊งค์ข้าวปุ้น รับบท รวมมิตร
 ศรีแพร สี่ดาว รับบท ทองก้อน
 ท๊อป ดอกกระโดน รับบท ยอดสน
 แอนนา ชวนชื่น รับบท ปีโป้
 จิระนันท์ พิตรปรีชา รับบท แม่หมอน้ำแข็ง
 สุริยนต์ อรุณวัฒนกูล รับบท หมู (แฟนหมอน้ำแข็ง)

 เพลงประกอบ 
 อารมณ์ดี โดย ธนกฤต พานิชวิทย์ (เวอร์ชันเก่า โดย สามารถ พยัคฆ์อรุณ)
 ไม่ตลก โดย อัมรินทร์ นิติพน อัลบั้ม อ่ำ อัมรินทร์ พาซ่า
 อธิษฐาน โดย ธิติมา ประทุมทิพย์
 ไม่เสียดายที่ได้รักเธอ โดย มาลีวัลย์ เจมีน่า และ ตั้ม สมประสงค์
 ปาฏิหาริย์ โดย ทรงสิทธิ์ รุ่งนพคุณศรี อัลบั้ม กบใสๆ

 รางวัล 
ได้รับรางวัลรองชนะเลิศอันดับ 1 สาขา ภาพยนตร์ยอดเยี่ยม ในงานประกาศรางวัลสมาคมผู้กำกับภาพยนตร์ไทย
รางวัลเฉลิมไทยอวอร์ด สาขานักแสดงสมทบชาย (จาตุรงค์ มกจ๊ก)
# รัฐเดลตาอามากูโร
เดลตาอามากูโร  เป็น 1 ใน 23 รัฐของประเทศเวเนซุเอลา ตั้งอยู่บนพื้นที่สามเหลี่ยมปากแม่น้ำโอรีโนโก ส่วนเหนือของรัฐติดกับอ่าวปาเรียและมหาสมุทรแอตแลนติก ติดกับรัฐโบลีวาร์ทางทิศใต้ ติดกับมหาสมุทรแอตแลนติกและประเทศกายอานาทางทิศตะวันออก ติดกับรัฐโมนากัสทางทิศตะวันตก เมืองหลวงของรัฐคือเมือง ตูกูปีตา รัฐเดลตาอามากูโรครอบคลุมพื้นที่ 40,200 ตร.กม. และในปี 2007 มีประชากรราว 152,700 คน 

มีข้อมูลเด็กขาดสารอาหาร 30% ของประชากรเด็กอายุต่ำกว่า 5 ปี จากการสำรวจของสหประชาชาติ
# คาร์ดิแอกไกลโคไซด์
คาร์ดิแอกไกลโคไซด์  เป็นสารในกลุ่มสเตอรอยด์ไกลโคไซด์จากธรรมชาติ มักพบในเมตาบอลึซึมขั้นที่สองของพืชหรือเป็นสารอินทรีย์ทุติยภูมิคณะเภสัชศาสตร์ มหาวิทยาลัยสงขลานครินทร์  อยากทราบถึงคุณสมบัติของสารจำพวก cardiac glycoside เรียกข้อมูลวันที่ 13 กุมภาพันธ์ พ.ศ. 2553 โครงสร้างโดยทั่วไปประกอบด้วยสองส่วน คือส่วนอะไกลโคนที่มีคาร์บอนเป็นองคร์ประกอบทั้ง 23 อะตอมที่เรียกว่าคาร์ดีโนไลด์ (Cardinolide) และ 24 อะตอม เรียกว่าบูฟาดีอีโนไลด์ (Bufanolide) และส่วนน้ำตาลที่มีตำแหน่งพันธะและโครงสร้างแตกต่างกันไปในหลายรูปแบบvcu.edu Cardiac Glycoside เรียกข้อมูลวันที่ 13 กุมภาพันธ์ พ.ศ. 2553

คาร์ดิแอกไกลโคไซด์ช่วยออกฤทธิ์ต่อการเพิ่มแรงบีบของหัวใจanswers.com Cardiac Glycoside เรียกข้อมูลวันที่ 13 กุมภาพันธ์ พ.ศ. 2553 ทำให้มี cardiac output ดีขึ้นในผู้ป่วยภาวะหัวใจวาย และลดอาการบวมน้ำลงได้ ทั้งนี้ต้องมีการควบคุมปริมาณยาในเลือดอย่างใกล้ชิด เนื่องจากระดับยาที่ต่ำที่สุดที่ให้ผลทางการรักษามีความใกล้เคียงกับระดับต่ำสุดที่ทำให้เกิดพิษอย่างมาก อาจส่งผลต่อการเต้นที่ผิดปกติของหัวใจหรือหยุดเต้นได้

คาร์ดิแอกไกลด์โคไซด์สามารถตรวจสอบได้โดยใช้วิธีการของ Liebermann-Burchard testคณะวิทยาศาสตร์ จุฬาลงกรณ์มหาวิทยาลัย  บทคัดย่อปริญญานิพนธ์ เรียกข้อมูลวันที่ 13 กุมภาพันธ์ พ.ศ. 2553 และพบได้ทั่วไปในธรรมชาติโดยเฉพาะในวงศ์สำคัญคือวงศ์ตีนเป็ด (Apocynaceae) และวงศ์นมตำเลีย (Asclepiadaceae) ตัวอย่างพืชที่มีสารกลุ่มนี้เป็นองค์ประกอบในประเทศไทยได้แก่ แย้มปีนัง, รำเพย, ยี่โถ, รัก เป็นต้น

 โครงสร้าง 
คาร์ดิแอกไกลโคไซด์มีลักษณะโครงสร้างโดยทั่วไปเหมือนไกลโคไซด์ทั่วไป นั่นคือมีส่วนอะไกลโคนและน้ำตาล แต่เนื่องจากคาร์ดิแอกไกลโคไซด์เป็นสารจำพวกสเตอรอยด์ไกลโคไซด์ประเภทหนึ่ง จึงมีเสตียรอยด์นิวเคลียส (steroid nucleus) เป็นอีกหนึ่งแกนกลางและมีส่วนของแลกโตนริงที่ไม่อิ่มตัว (unsaturated lactone ring) ต่อกับคาร์บอนตำแหน่ง 17 ของเสตียรอยด์นิวเคลียส และมีน้ำตาลอาจอยู่ในรูปของ Normal sugars พวกกลูโคสและ deoxy-sugar เช่นดิจิทูโซส (Digitoxose) ต่อในตำแหน่งต่าง ๆ

คาร์ดิแอกไกลโคไซด์ยังจำแนกสารออกเป็นสองกลุ่มตามส่วนอะไกลโคน ได้แก่ คาร์ดิโนไลด์ (Cardenolide) เป็นคาร์ดิแอกไกลโคไซด์มี alpha,beta-unsaturated-gamma-lactone ring (5-membered lactone ring) เป็นส่วนประกอบและบูฟาโนไลด์ (Bufanolide) เป็นคาร์ดิแอกไกลโคไซด์ที่ประกอบด้วย diene-sigma-lactone ring (6-membered lactone ring)

 ประวัติ 
คาร์ดิแอกไกลโคไซด์มีการใช้มานานตั้งแต่ 1,500 ปีก่อนคริสต์ศักราช ซึ่งมีการใช้พืชในกลุ่มที่มีคาร์ดิแอกไกลโคไซด์ในหลายรูปแบบ อาทิ การนำไปทำเป็นธนูอาบยาพิษ, ยาช่วยอาเจียน, ยาระบาย และโรคหัวใจ ปัจจุบันมีการนำมาใช้ในผู้ป่วยภาวะหัวใจวายโดยเพิ่มแรงบีบของหัวใจเพื่อให้มีระยะพักเพิ่มขึ้น อย่างไรก็ดีพิษของสารกลุ่มนี้ยังคงเป็นปัญหาสืบเนื่องถึงปัจจุบัน การใช้ยาของสารกลุ่มนี้จึงต้องได้รับการดูแลอย่างใกล้ชิดจากแพทย์และเภสัชกร
# รัฐโกยาช
โกยาช  เป็นรัฐในประเทศบราซิล ตั้งอยู่ทางใต้กลางของประเทศ ชื่อของรัฐมาจากชื่อกลุ่มคนพื้นเมือง รัฐโกยาชเป็นรัฐอยู่ตรงกลางสุดและบราซิลและเป็นรัฐที่มีประชากรมากที่สุดในภาคกลางและตะวันตก ด้วยความแห้งแล้งอย่างสูงในฤดูแห้งแล้ง ตั้งแต่เดือนมิถุนายนถึงกันยายน ไม่มีฝนตกทำให้ระดับแม่น้ำอาราไกวยา ลงลึกไปถึงเกือบ 2 กิโลเมตร บริเวณชายหาด ทำให้เป็นจุดท่องเที่ยวของรัฐ

รัฐใกล้เคียง (หมุนตามเข็มนาฬิกาจากทางเหนือ) คือรัฐโตกังจิงช์, รัฐบาเยีย, รัฐมีนัชเจไรช์, เฟเดอรัลดิสตริกต์, รัฐมาตูโกรซูดูซูว และรัฐมาตูโกรซู ในอุทยานแห่งชาติ Chapada dos Veadeiros เป็นสถานที่ท่องเที่ยวที่ประกอบด้วยโกรกธาร, หุบเขา, สายน้ำเชี่ยวและน้ำตก สถานท่องเที่ยวอื่นเช่นเมืองประวัติศาสตร์โกยาชห่างจากเมืองโกยาเนีย ก่อตั้งในช่วงต้นคริสต์ศวรรษที่ 18 และเมือง Caldas Novas กับบ่อน้ำร้อนที่ดึงดูดนักท่องเที่ยว 1 ล้านคนต่อปี
# เอเชียนบีชเกมส์ 2010
เอเชียนบีชเกมส์ 2010  เป็นการแข่งขันเอเชียนบีชเกมส์ ครั้งที่ 2 จัดขึ้นที่ มัสกัต ประเทศโอมาน

 กีฬา 

 บาสเกตบอลชายหาด (2)
 แฮนด์บอลชายหาด (2)  
 กาบัดดี้ชายหาด (2)
 ปันจักสีลัตชายหาด (8)
 ตะกร้อชายหาด (4)   
 ฟุตบอลชายหาด (1)  
 วอลเลย์บอลชายหาด (2)  
  
 โปโลน้ำชายหาด (1)
 มวยปล้ำชายหาด (4)    
 เพาะกาย (6)
 พายเรือดราก้อนโบ๊ท (6)
 เจ็ตสกี (4)
 ว่ายน้ำมาราธอน (4)
 กระโดดร่ม (8)

 เรือใบ (2)
 โต้คลื่น (5)
 ไตรกีฬา (2)     
 วินด์เซิร์ฟ (4)
 วู้ดบอล (4)

 ประเทศที่เข้าร่วมการแข่งขัน 
จะมีอย่างน้อย 43 ประเทศ จาก 45 ประเทศในเอเชียได้ยืนยันที่จะเข้าร่วมการแข่งขันนี้ ยกเว้นเพียงเกาหลีเหนือ และมาเก๊าMuscat 2010  

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 

สรุปเหรียญการแข่งขัน

<onlyinclude>
 1    15  10  11  36 2    12  6  5 23 3    5  3  7  15 4    3  3  1 7 5    3  2  6  11 6    3  0  1  4 7  24px คูเวต  2  3  1  6 8    2  3  0  5 9    2  2  0  4 10    2  1  3  6 11    1  2  0  312    1  1  0  2   1  1  0  2 14    0  4  4  8 15    0  4  2  6 16    0  2  1  3 18    0  2  0  2 16  24px จีนไทเป  0  1  4  5 19   0  1  3  4 20    0  1  2  3 21    0  0  2  222    0  0  1  1   0  0  1  1   0  0  1  1   0  0  1  1   0  0  1  1รวม  52  52  58  162
# ปาแล-รัวยาล
ปาแล-รัวยาล  เป็นพระราชวังที่ตั้งอยู่ในกรุงปารีสในประเทศฝรั่งเศส เดิมชื่อ “วังคาร์ดินัล” (Palais-Cardinal) ปาแล-รัวยาลและสวนอยู่หน้า “จตุรัสปาแล-รัวยาล” ตรงกันข้ามกับปีกเหนือของพระราชวังลูฟวร์ และ ลานเกียรติยศ (cour d'honneur) อันมีชื่อเสียง ด้านหน้ารายด้วยคอลัมน์ และ ตั้งแต่ปี ค.ศ. 1986 ก็เป็นที่ตั้งของงานศิลปะเฉพาะที่โดยแดเนียล บูรอง “Les Deux Plateaux” หรือที่นิยมเรียกกันว่า “Les Colonnes de Buren”   ในปัจจุบันปาแล-รัวยาลเป็นที่ตั้งของสำนักงานสภาแห่งรัฐ, สำนักงานศาลรัฐธรรมนูญ และ กระทรวงวัฒนธรรม

ประวัติ
600px|thumb|center|Palais-Royal, Paris
วังคาร์ดินัล
thumb|right|250px|คาร์ดินัลริเชอลิเออผู้สร้างวังเดิม
เดิมวังคาร์ดินัลเป็นที่พำนักของคาร์ดินัลริเชอลิเออผู้จ้างสถาปนิกฌาคส์ เลอเมอร์ซีเยร์ให้ออกแบบ การก่อสร้างเสร็จในปี ค.ศ. 1629 หลังจากเสียชีวิตในปี ค.ศ. 1642 ริเชอลิเออก็ยกวังให้เป็นสมบัติของทรัพย์สินส่วนพระมหากษัตริย์ เมื่อพระเจ้าหลุยส์ที่ 13เสด็จสวรรคตวังคาร์ดินัลก็กลายเป็นที่ประทับของอานน์แห่งออสเตรีย สมเด็จพระราชินีแห่งฝรั่งเศส, ที่ปรึกษาคาร์ดินัลฌูลส์ มาซาแรงและพระราชโอรสผู้ยังทรงพระเยาว์พระเจ้าหลุยส์ที่ 14 และ ฟิลลิปที่ 1 ดยุคแห่งออร์เลอองส์

ตั้งแต่ปี ค.ศ. 1649 วังคาร์ดินัลเป็นที่ประทับลี้ภัยของสมเด็จพระราชินีเฮนเรียตตา มาเรียแห่งอังกฤษ และพระราชบุตรีองค์เล็กเจ้าหญิงเฮนเรียตตาแห่งอังกฤษ จากการเชิญชวนของพระราชนัดดาพระเจ้าหลุยส์ที่ 14 พระราชินีเฮนเรียตตาและเจ้าหญิงเฮนเรียตตา แอนน์หลบหนีจากราชอาณาจักรอังกฤษระหว่างสงครามกลางเมืองที่เกิดขึ้นในอังกฤษ ต่อมาเจ้าหญิงเฮนเรียตตา แอนน์ทรงเสกสมรสกับพระอนุชาของพระเจ้าหลุยส์ฟิลิปป์ที่ 1 ดยุคแห่งออร์เลอองส์

ราชวงศ์ออร์เลอองส์
เจ้าหญิงเฮนเรียตตา แอนน์และดยุคฟิลลิปเสกสมรสกันในชาเปลของวังเมื่อวันที่ 31 มีนาคม ค.ศ. 1661 หลังจากเสกสมรสกันแล้ว วังคาร์ดินัลก็กลายเป็นที่พำนักหลักของตระกูลออร์เลอองส์ขณะที่ดยุคฟิลลิปรอการปรับปรุงพระราชวังแซงต์โคลด์

พระราชินีเฮนเรียตตาจึงต้องทรงย้ายออกจากวังไปอยู่ที่วังที่โคลอมบ์สนอกกรุงปารีส จากนั้นวังก็กลายเป็นศูนย์กลางของการสังสรรค์ทางสังคมเมื่อราชวงศ์ออร์เลอองส์รุ่งเรืองขึ้นมาหลังจากการเสกสมรสของทั้งสองพระองค์
# รัฐบาฮากาลิฟอร์เนีย
รัฐบาฮากาลิฟอร์เนีย  เป็นรัฐเหนือสุดและตะวันตกสุดของประเทศเม็กซิโก ก่อนที่เป็นรัฐในปี ค.ศ. 1953 มีชื่อเรียกว่า นอร์ทเทร์ริทอรีออฟบาฮากาลิฟอร์เนีย (North Territory of Baja California) มีพื้นที่ 71,576 ตร.กม. (27,636 ตร.ไมล์) หรือ 3.57% ของพื้นที่ทั้งหมดของประเทศ ประกอบด้วยครึ่งหนึ่งของคาบสมุทรบาฆากาลิฟอร์เนีย รัฐมีพื้นที่ด้านทิศตะวันตกติดกับมหาสมุทรแปซิฟิก ทางตะวันออกติดกับรัฐโซโนรา รัฐแอริโซนาของสหรัฐ และอ่าวกาลิฟอร์เนีย (หรือทะเลกอร์เตซ) และติดกับรัฐบาฮากาลิฟอร์เนียซูร์ทางทิศใต้ ทางทิศเหนือยังติดกับรัฐแคลิฟอร์เนียของสหรัฐ

ประชากรของรัฐมีราว 2,844,469 คน (ปี 2005) และตกราว 3,165,776 (มิถุนายน 2009) มีจำนวนมากกว่าจำนวนประชากรในรัฐบาฮากาลิฟอร์เนียซูร์ที่อยู่ทางทิศใต้อย่างมาก และมีความคล้ายกับเทศมณฑลแซนดีเอโกทางทิศเหนือ และมากกว่าร้อยละ 75 ของประชากรอาศัยอยู่ที่เมืองหลวงของรัฐที่ชื่อเมืองเมฮิกาลิหรือในเมืองติฆัวนา ทั้ง 2 เมืองติดกับชายแดนสหรัฐอเมริกา

รัฐบาฮากาลิฟอร์เนียเป็นรัฐที่มีพื้นที่เป็นอันดับ 12 ของเม็กซิโก มีภูมิศาสตร์ตั้งแต่ชายหาด ป่า ไปจนถึงทะเลทราย
# มัสกัต
มัสกัต  เป็นเมืองหลวงและเมืองที่มีประชากรมมากสุดในประเทศโอมาน ทางศูนย์สถิติและข้อมูลแห่งชาติ (National Centre for Statistics and Information; NCSI) ระบุว่าประชากรทั้งหมดในเขตผู้ว่าราชการมี 1.72 ล้านคนในเดือนกันยายน ค.ศ. 2022 เขตปริมณฑลมีพื้นที่ประมาณ  ตั้งแต่ในอดีตมัสกัตถูกปกครองโดยชนพื้นเมืองหลายเผ่า เช่นเดียวกับชาวต่างชาติ อย่างเช่นชาวเปอร์เซียและจักรวรรดิโปรตุเกส ในหลายครั้งของประวัติศาสตร์ กองทหารท้องถิ่นในศตวรรษที่ 18 ของมัสกัตได้แผ่อิทธพลขยายถึงแอฟริกาตะวันออกและแซนซิบาร์ และในความเป็นเมืองท่าที่สำคัญของอ่าวโอมาน มัสกัตจึงเป็นที่ดึงดูดของพ่อค้าและผู้ตั้งรกรากชาวเปอร์เซีย ชาวบาล็อช ชาวกูจาราตี และตั้งแต่การขึ้นครองราชย์ของสุลต่านกอบูส บิน ซะอีดแห่งโอมาน ในปี ค.ศ. 1970 มัสกัตก็มีการพัฒนาระบบสาธารณูปโภคพื้นฐานอย่างรวดเร็ว และเป็นผู้นำด้านการเติบโตของเศรษฐกิจและสังคมหลายเชื้อชาติ

 ภูมิอากาศ
# ความทรงจำของฟาราห์ ปาห์ลาวี
ความทรงจำของฟาราห์ ปาห์ลาวี (ชื่อเรื่องต้นฉบับภาษา) เป็นผลงานการประพันธ์ของฟาราห์ ปาห์ลาวี  อดีตพระจักรพรรดินีแห่งอิหร่าน ที่ได้รวบรวมเรื่องราวในความทรงจำของเธอตั้งแต่ยังเด็ก และเป็นนักศึกษาสาขาสถาปัตยกรรมศาสตร์ เมื่ออายุ 21 ปี ชีวิตของเธอได้พลิกผันเมื่อได้อภิเษกสมรสกับพระเจ้าชาห์ โมฮัมหมัด เรซา ปาห์ลาวี เธอจึงกลายเป็นจักรพรรดินีแห่งประเทศอิหร่าน แต่ต่อมาอีก 20 ปีให้หลัง ชีวิตของเธอก็เปลี่ยนแปลงอีกครั้งแต่เป็นชีวิตที่พลิกผันเหมือนฝันร้าย เมื่อระบอบราชาธิปไตยในอิหร่านล่มสลาย พระเจ้าชาห์และพระองค์ต้องเสด็จลี้ภัยไปตามประเทศต่าง ๆ จนพระสวามีได้เสด็จสวรรคตที่ประเทศอียิปต์

โดยการประพันธ์ของฟาราห์ ปาห์ลาวีชิ้นนี้ ได้เปิดเผยเรื่องราวความรักความผูกพันของเธอ ที่มีต่อพระราชสวามีและประเทศอิหร่านเป็นครั้งแรกBloggang.com:อุบลวัลย์ และถือเป็นเรื่องราวการประพันธ์ของพระองค์ที่น่าประทับใจเป็นอย่างยิ่ง
ความทรงจำของฟาราห์ ปาห์ลาวี
# สุพัตรา มาศดิตถ์
คุณหญิง สุพัตรา มาศดิตถ์ (เกิด 9 มกราคม พ.ศ. 2493) กรรมการสภามหาวิทยาลัยผู้ทรงคุณวุฒิของมหาวิทยาลัยวลัยลักษณ์http://www.ratchakitcha.soc.go.th/DATA/PDF/2560/E/021/5.PDF อดีตรัฐมนตรีประจำสำนักนายกรัฐมนตรี ในสมัยรัฐบาลชวน หลีกภัย เป็นบุตรสาวของสุรินทร์ มาศดิตถ์ อดีตรัฐมนตรีประจำสำนักนายกรัฐมนตรี และน้องสาวของสุรเชษฐ์ มาศดิตถ์ อดีตผู้ช่วยเลขาธิการพรรคประชาธิปัตย์

 ประวัติ 
คุณหญิงสุพัตรา มาศดิตถ์ เกิดเมื่อวันที่ 9 มกราคม พ.ศ. 2493ทำเนียบสมาชิกสภาผู้แแทนราษฎร พ.ศ. 2540. สำนักงานเลขารัฐสภา. 2540 สำเร็จการศึกษาจากคณะนิเทศศาสตร์ จุฬาลงกรณ์มหาวิทยาลัย เคยเป็นอาจารย์ประจำที่มหาวิทยาลัยเกษตรศาสตร์ และลาออกจากราชการมาลงสมัครรับเลือกตั้งเป็นสมาชิกสภาผู้แทนราษฎรจังหวัดนครศรีธรรมราช แทนนายสุรินทร์ ผู้เป็นบิดาซึ่งได้มรณภาพขณะที่เป็นพระภิกษุhttp://arc.nstru.ac.th/information/html/surin.htm

ในรัฐบาลของพลเอกชาติชาย ชุณหะวัณ เธอได้รับแต่งตั้งรัฐมนตรีประจำสำนักนายกรัฐมนตรีพระบรมราชโองการ ประกาศ ตั้งรัฐมนตรี (จำนวน ๔๕ ราย) และในรัฐบาลนายชวน หลีกภัย ได้ดำรงตำแหน่งรัฐมนตรีประจำสำนักนายกรัฐมนตรีอดีกสมัย (14 พฤศจิกายน พ.ศ. 2540 - 9 พฤศจิกายน พ.ศ. 2543) โดยเป็นรัฐมนตรีหญิงคนแรกของไทยที่มาจากการเลือกตั้งthaigov ต่อมาภายหลังได้วางมือทางการเมือง ใช้เวลากับการปฏิบัติธรรม และเดินทางไปปฏิบัติธรรมเผยแพร่พุทธศาสนาต่างประเทศคุณหญิงสุพัตรา มาศดิตถ์กับหนังสือ "พ่อหลวงพ่อของแผ่นดิน"

แม้ว่าจะหันหลังให้การเมือง แต่คุณหญิงสุพัตรา ยังมีบทบาทในการทำงานด้านสตรีกับพรรคประชาธิปัตย์อยู่บ้าง และต่อมาในรัฐบาลของนายอภิสิทธิ์ เวชชาชีวะ ได้หันกลับมาช่วยงานโดยไม่รับตำแหน่งทางการเมือง โดยทำหน้าที่ดูแลโครงการธนาคารต้นไม้ ของสำนักงานกองทุนสนับสนุนการสร้างเสริมสุขภาพ (สสส.)คุณหญิงสุพัตรา มาสดิตถ์บทบาทการดูแลธนาคารต้นไม้ชุมชน และในที่สุดจึงได้รับการแต่งตั้งเป็นที่ปรึกษานายกรัฐมนตรี รับผิดชอบงานด้านสังคมตั้งอภิรักษ์-หญิงแอ๋วกุนซือนายกฯ

ชีวิตส่วนตัว คุณหญิงสุพัตรามีชื่อเล่นว่า "แอ๋ว" จึงเป็นที่มาของชื่อที่สื่อมวลชนนิยมเรียกว่า "คุณหญิงแอ๋ว" หรือ "หญิงแอ๋ว" สมรสกับ พล.อ.ปฐมพงษ์ เกษรศุกร์ อดีตประธานที่ปรึกษากองบัญชาการกองทัพไทย โดยที่ไม่มีบุตรด้วยกัน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๗ ตอนที่ ๒๔๐ ง ฉบับพิเศษ หน้า ๒, ๔ ธันวาคม ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๖ ตอนที่ ๒๑๔ ง ฉบับพิเศษ หน้า ๑๑, ๔ ธันวาคม ๒๕๓๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๖ ตอนที่ ๗๓ ก ฉบับพิเศษ หน้า ๖, ๔ พฤษภาคม ๒๕๓๒
# กระเพาะอาหารอักเสบ
กระเพาะอาหารอักเสบ  คือภาวะที่มีการอักเสบของเยื่อบุกระเพาะอาหาร อาจเป็นแบบเฉียบพลันหรือแบบเรื้อรังก็ได้ ผู้ป่วยอาจไม่มีอาการใดๆ แต่หากมีอาการส่วนใหญ่จะมีอาการปวดท้อง (แบบอาหารไม่ย่อย) อาการอื่นๆ ที่อาจพบร่วมด้วยได้ ได้แก่ คลื่นไส้ อาเจียน ท้องอืด เบื่ออาหาร แสบกลางอก ภาวะแทรกซ้อนที่พบได้ ได้แก่ มีเลือดออกในกระเพาะ แผลในกระเพาะ และเนื้องอกในกระเพาะ หากเป็นการอักเสบจากภูมิต้านตนเองอาจทำให้มีเลือดจางจากการขาดวิตามิน B12 ได้ เรียกว่า โลหิตจางเพอร์นิเชียส
อ้างอิง

แหล่งข้อมูลอื่น
# ฟีลิปที่ 1 ดยุกแห่งออร์เลอ็อง
แมซือร์ ฟีลิปที่ 1 ดยุกแห่งออร์เลอ็อง (21 กันยายน ค.ศ. 1640 – 9 มิถุนายน ค.ศ. 1701) เป็นพระราชโอรสองค์ที่สองที่รอดชีวิตของพระเจ้าหลุยส์ที่ 13 แห่งฝรั่งเศสและอานาแห่งออสเตรีย และทรงเป็นพระอนุชาในพระเจ้าหลุยส์ที่ 14 การเป็นพระราชโอรสของพระมหากษัตริย์ทำให้ฟีลิปจึงมีบรรดาศักดิ์เป็น “ฟิลส์เดอฟร็องซ์” ใช้ “เดอฟร็องซ์” เป็นนามสกุล ฟีลิปสมรสสองครั้ง ครั้งแรกกับเจ้าหญิงเฮนเรียตตาแห่งอังกฤษ และ ครั้งที่สองกับเอลีซาเบ็ท ชาร์ล็อทเทอแห่งพาลาทิเน็ตผู้ที่ฟีลิปร่วมก่อตั้งราชวงศ์ออร์เลอ็องซึ่งเป็นสาขาของราชวงศ์บูร์บงและสร้างฐานะร่ำรวยขึ้นมาแต่มาวอดวายไปหมดระหว่างการปฏิวัติฝรั่งเศสในปี ค.ศ. 1789 ก่อนปี ค.ศ. 1660 ฟีลิปมีบรรดาศักดิ์เป็นดยุกแห่งอองชู และได้รับศักดินาออร์เลอ็องเมื่อกาสตอง ดยุกแห่งออร์เลอ็องสิ้นพระชนม์
# สถาปัตยกรรมกอทิกแบบอิตาลี
thumb|260px|มหาวิหารเซียนา
สถาปัตยกรรมกอธิคอิตาลี  สถาปัตยกรรมกอธิค Gothic Architecture in Catholic Encyclopediaมาถึงอิตาลีในคริสต์ศตวรรษที่ 12 ลักษณะสถาปัตยกรรมกอธิคของอิตาลีเป็นลักษณะที่แปลกออกไปจากลักษณะที่วิวัฒนาการในฝรั่งเศสที่เป็นต้นตอของสถาปัตยกรรมกอธิค และ ในประเทศยุโรปอื่นๆ การแก้ปัญหาหรือวิวัฒนาการทางเทคนิคของการก่อสร้างมหาวิหารของฝรั่งเศสมิได้เข้ามาถึงอิตาลี สถาปนิกอิตาลีพอใจที่จะรักษาประเพณีการก่อสร้างที่วางกันไว้ในคริสต์ศตวรรษก่อนหน้านั้น ในด้านความสวยงามการสร้างสิ่งก่อสร้างให้สูงขึ้นไม่ใช่หัวใจสำคัญของการก่อสร้างในอิตาลี

ลำดับสมัยของสถาปัตยกรรมกอธิคอิตาลี
สมัยของสถาปัตยกรรมกอธิคอิตาลีแบ่งออกเป็น:
 การวิวัฒนาการของสถาปัตยกรรมซิสเตอร์เชียน
 สถาปัตยกรรมกอธิคตอนต้น (Early Gothic) (ราว ค.ศ. 1228-ค.ศ. 1290)
 สถาปัตยกรรมกอธิคตอนกลาง (Mature Gothic) (ราว ค.ศ. 1290-ค.ศ. 1385)
 สถาปัตยกรรมกอธิคตอนปลาย หรือ (ราว ค.ศ. 1385-คริสต์ศตวรรษที่ 16)
# ระบบเบรกป้องกันล้อล็อก
ระบบเบรกป้องกันล้อล็อก (ตัวย่อ: ABS) เป็นระบบความปลอดภัยซึ่งป้องกันปัญหาการลื่นไถลในขณะเบรก โดยมิให้ล้อของยานยนต์เกิดการล็อกหรือหยุดหมุนระหว่างการเบรก

ล้อสำหรับแล่นบนถนนมีประโยชน์ช่วยให้ผู้ขับยังคงสามารถบังคับพวงมาลัยของรถได้ภายใต้การเบรกอย่างแรง โดยการป้องกันการลื่นไถลและทำให้ล้อรถลากไปกับพื้นถนนตามการบังคับของผู้ขับ ในขณะที่ระบบเบรกเอบีเอสช่วยเพิ่มการควบคุมยานพาหนะ และอาจช่วยลดระยะการเบรกได้บนพื้นผิวที่แห้งและมีความลื่นอย่างมาก แต่มันก็อาจส่งผลเพิ่มระยะการเบรกในพื้นผิวที่ร่วนซุย เช่น พื้นหิมะหรือกรวดEffectiveness of ABS and Vehicle Stability Control Systems

นับตั้งแต่การใช้งานอย่างแพร่หลายในช่วงแรกในรถยนต์ ระบบเบรกป้องกันล้อล็อกได้มีการพัฒนาอย่างมาก รุ่นของระบบเบรกสมัยใหม่ไม่เพียงแต่ป้องกันล้อล็อกระหว่างการเบรกเท่านั้น แต่ยังรวมไปถึงการควบคุมแบบอิเล็กทรอนิกส์ของเบรกเอียงจากหน้าไปหลัง ฟังก์ชันดังกล่าว ขึ้นอยู่กับขีดความสามารถและการพัฒนา เป็นที่รู้จักกันว่า ระบบกระจายแรงเบรกอิเล็กทรอนิกส์ (EBD)
# เฟาสต์
thumb|ภาพวาดในคริสต์ศตวรรษที่ 17 เป็นภาพของนายแพทย์โยฮันน์ จอร์จ เฟาสต์ ต้นแบบของเฟาสต์

เฟาสต์  หรือ เฟาสตุส  เป็นตัวเอกในตำนานโศกนาฏกรรมของเยอรมัน เกี่ยวกับชายที่ขายวิญญาณให้ปิศาจเมฟิสโตฟิลีส (Mephistopheles) เพื่อแลกกับความรู้  ได้รับการดัดแปลงเป็นวรรณกรรม บทละคร ภาพเขียน และงานดนตรี เป็นจำนวนมาก

ที่มาของตัวละครเฟาสต์ สันนิษฐานว่ามาจากเรื่องราวของโยฮันน์ จอร์จ เฟาสต์ (ค.ศ. 1480–1540) นักเล่นแร่แปรธาตุและนักดาราศาสตร์ชาวเยอรมัน หรืออาจมาจากเรื่องราวของโยฮันน์ ฟุสต์ (ค.ศ. 1400-1466) จิตรกรเยอรมัน เพื่อนสนิทของโยฮันน์ กูเทนแบร์ก (ค.ศ. 1398–1468) นักประดิษฐ์ที่มีชื่อเสียง

ตำนานของเฟาสต์นั้นบันทึกเป็นครั้งแรกในปี ค.ศ. 1587 ตีพิมพ์ในหนังสือภาษาเยอรมันชื่อ Historia von D. Johann Fausten กล่าวถึงนายแพทย์ชื่อ โยฮันน์ เฟาสต์ และนำมาเขียนใหม่อีกหลายครั้ง ฉบับที่มีชื่อเสียง คือฉบับบทละครภาษาอังกฤษของคริสโตเฟอร์ มาร์โลว์ "The Tragical History of Doctor Faustus"  ตีพิมพ์ครั้งแรก ค.ศ. 1604  และฉบับภาษาเยอรมันของโยฮันน์ โวล์ฟกัง ฟอน เกอเธอ แบ่งออกเป็นสองตอน คือ "Faust. Der Tragödie erster Teil"  (โศกนาฏกรรมของเฟาสต์ ตอนที่ 1 ตีพิมพ์ ค.ศ. 1808) และ "Faust. Der Tragödie zweiter Teil" (โศกนาฏกรรมของเฟาสต์ ตอนที่ 2 ตีพิมพ์ ค.ศ. 1832)  

บทละครของเกอเธอได้รับการดัดแปลงเป็นอุปรากรที่มีชื่อเสียงสองเรื่อง คือ Faust โดยชาร์ล กูโน เล่นรอบปฐมทัศน์ที่ปารีส เมื่อ ค.ศ. 1859  และ Mefistofele โดยอาร์ริโก โบอิโต เล่นรอบปฐมทัศน์ที่โรงอุปรากรลา สกาลา มิลาน เมื่อ ค.ศ. 1868  นอกจากนี้ยังมีคีตกวีอีกหลายท่านที่เขียนผลงานเกี่ยวกับเฟาสต์ เช่น  เอกเตอร์ แบร์ลิออส โรเบิร์ต อเล็กซานเดอร์ ชูมันน์ กุสตาฟ มาห์เลอร์ และฟรานซ์ ลิซท์

 แหล่งข้อมูลอื่น